Document ID: 32010D0714

KOMISJONI OTSUS,
25. november 2010,
millega muudetakse otsust 2004/4/EÜ, millega lubatakse liikmesriikidel võtta ajutiselt Egiptuse suhtes erakorralisi meetmeid haigusetekitaja Pseudomonas solanacearum (Smith) Smith leviku takistamiseks
(teatavaks tehtud numbri K(2010) 8185 all)
(2010/714/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 16 lõiget 3,
ning arvestades järgmist:
(1)
Komisjoni otsuse 2004/4/EÜ (2) kohaselt ei tohi Egiptusest pärit kartuli Solanum tuberosum L. mugulaid põhimõtteliselt liitu tuua. Otsuse puhul võimaldatud erandi alusel oli impordihooajal 2009/2010 ja sellele eelnenud aastatel eritingimustel lubatud tuua liitu kõnealuseid mugulaid kahjurivabadest piirkondadest.
(2)
Impordihooajal 2009/2010 registreeriti liidus vaid üks haigusetekitaja Pseudomonas solanacearum (Smith) Smith leid.
(3)
Egiptuse palvel ja Egiptuselt saadud teabe põhjal on komisjon välja selgitanud, et otsuses 2004/4/EÜ nimetatud tingimuste täitmisel on Solanum tuberosum L. mugulate liitu toomisel Egiptuse kahjurivabadest piirkondadest haigusetekitaja Pseudomonas solanacearum (Smith) Smith leviku oht piisavalt leevenenud.
(4)
Seetõttu tuleks impordihooajal 2010/2011 lubada tuua liitu Egiptuse kahjurivabadest piirkondadest pärit Solanum tuberosum L. mugulaid.
(5)
Otsuses 2004/4/EÜ on sätestatud, et otsus tuleb läbi vaadata enne 30. septembrit 2010. Eespool nimetatud järeldustest lähtudes tuleks läbivaatamise tähtaega pikendada.
(6)
Seepärast tuleks otsust 2004/4/EÜ vastavalt muuta.
(7)
Käesoleva otsusega ettenähtud meetmed on kooskõlas alalise taimetervise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2004/4/EÜ muudetakse järgmiselt.
1)
Artikli 2 lõikes 1 asendatakse aastaarvud „2009/2010” arvudega „2010/2011”.
2)
Artiklis 4 asendatakse kuupäev „31. augustit 2010” kuupäevaga „31. augustit 2011”.
3)
Artiklis 7 asendatakse kuupäev „30. septembriks 2010” kuupäevaga „30. septembriks 2011”.
4)
Lisa muudetakse järgmiselt:
a)
punkti 1 alapunkti b alapunktis iii asendatakse aastaarvud „2009/2010” arvudega „2010/2011”;
b)
punkti 1 lõike b alapunkti iii teises taandes asendatakse kuupäev „1. jaanuari 2010” kuupäevaga „1. jaanuari 2011”;
c)
punkti 1 alapunkti b alapunktis xii asendatakse kuupäev „1. jaanuari 2010” kuupäevaga „1. jaanuari 2011”.
Artikkel 2
Käesolev otsus on adresseeritud liikmesriikidele.
Brüssel, 25. november 2010

Labels: 3
17
18
6